# XFL

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

XFL הייתה ליגת פוטבול אמריקנית מקצועית שהתקיימה למשך עונה אחת בשנת 2001.

הליגה הייתה יוזמה משותפת בין NBC לבין משפחת מקמן ששולטת בליגת ההאבקות WWE. הליגה פעלה בצורה של יחידה אחת, כלומר כל הקבוצות היו תחת בעלות אחת ולא כל קבוצה תחת בעלות פרטית משלה.

הרעיון של הליגה הוכרז לראשונה ב־3 בפברואר 2000, והוא התבסס על שילוב בין עולם האבקות לעולם הפוטבול. הכוונה הייתה ליצור משחק יותר קשוח עם פחות חוקים ופחות עברות. לשחקנים היו מוצמדות מצלמות לקסדות ובחדרי ההלבשה ועל המאמנים היו מצלמות, האצטדיונים העסיקו כרוזים שדיברו בצורה מלוכלכת והמעודדות היו נוהגת ללבוש את המינימום המותר בחוק. ה־XFL הגיעה להישג בכך שהייתה לליגת הפוטבול המקצועי הראשונה בהיסטוריה חוץ מה־NFL שהשיגה חוזה שידור ברמה של טלוזיה ארצית עם NBC ועוד שני חוזי שידור בערוצי הכבלים UPN ו־TNN.

האלופה הראשונה והיחידה של הליגה הייתה לוס אנגל'ס אקסטרים (Los Angeles Xtreme).

לאחר שנה של פעילות ואי הצלחה מסחררת נסגרה הליגה בעקבות פרישה של NBC מהפרויקט. משפחת מקמן ניסתה עוד להחיות אותו אבל כשהגיעה להבנה שהדבר יעלה לה בזמן שידור של ליגת האבקות שלה ה־WWE יצאה גם היא מהפרויקט והליגה נסגרה עם חובות של 70 מיליון דולר.

אחת הסיבות בגינן נכנסה NBC לפרויקט הייתה שמנהלי החברה הגיעו למסקנה שיותר זול יהיה ליצור ליגת פוטובול חדשה ולשדר אותה מאשר לרכוש זכויות של משחקים של ליגת ה־NFL שהייתה ידועה בחוזים ארוכי טווח עם ערוץ ABC וקנית הזכויות ממנה הייתה כמעט בלתי אפשרית.

## [עריכה] קבוצות ה־XFL

#### [עריכה] ברמינגהאם טאנדרבולטס (Birmingham Thunderbolts)

ברמינגהאם טאנדרבולטס מהעיר ברמינגהאם שבמדינת אלבמה. הקבוצה סיימה את העונה במקום האחרון עם המאזן הגרוע ביותר.

#### [עריכה] שיקאגו אנפורסרס (Chicago Enforcers)

שיקאגו אנפורסרס מהעיר שיקאגו שבמדינת אילינוי.

#### [עריכה] לאס ואגס אוטלוס (Las Vegas Outlaws)

לאס ואגס אאוטלוס מהעיר לאס וגס שבמדינת נבדה.

#### [עריכה] לוס אנג'לס אקסטרים (Los Angeles Xtreme)

לוס אנג'לס אקסטרים מהעיר לוס אנג'לס שבמדינת קליפורניה. הקבוצה זכתה באליפות ובכך הייתה לקבוצה הראשונה והיחידה בליגה שזוכה באליפות ה XFL.

#### [עריכה] ממפיס מנייקס (Memphis Maniax)

מפיס מנייקס מהעיר ממפיס שבמדינת טנסי.

#### [עריכה] ניו יורק ניו ג'רזי היטמן (New York/New Jersey Hitmen)

ניו יורק ניו ג'רסי היטמן מהעיר רוטפורד המזרחית שבמדינת ניו ג'רזי.

#### [עריכה] אורלנדו רייג' (Orlando Rage)

אורלנדו רייג' מהעיר אורלנדו שבמדינת פלורידה.

#### [עריכה] סן פרנסיסקו דימונס (San Francisco Demons)

סן פרנסיסקו דימונס מהעיר סן פרנסיסקו שבמדינת קליפורניה. הקבוצה הגיעה עד משחק הגמר שם הפסידה ללוס אנג'לס אקסטרים.

## [עריכה] המורשת

- הליגה השיגה אחוזי צפייה גבוהים יותר מאשר ליגת ההוקי קרח NHL
- השימוש במצלמות חיות על קסדות ובתוך המשחק נהיה פופולרי והחל לחדור גם ל־NFL
- הליגה גילתה כישרונות חדשים רבים שמצאו את מקומם לאחר הפירוק ב־NFL וב־AFL
- הליגה הוכיחה שיש בארצות הברית צימאון לעוד פוטבול ונתנה דחיפה לליגת ה־AFL שמאז רק גדלה וגדלה ללא הפסקה

## [עריכה] טבלת עונת 2001

הבית המזרחי
שם קבוצה | נצחונות | הפסדים
--- | --- | ---
אורלנדו | 8 | 2
שיקאגו | 5 | 5
ניו יורק / ניו ג'רסי | 4 | 6
ברמינגהאם | 2 | 8
הבית המערבי
שם קבוצה | נצחונות | הפסדים
לוס אנג'לס | 7 | 3
סן פרנסיסקו | 5 | 5
ממפיס | 5 | 5
לאס וגאס | 4 | 6

מקור: http://he.wikipedia.org../../../x/f/l/XFL_352c.html

קטגוריה: פוטבול

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- 日本語